Arviointikeskustelut ovat alkamassa. Arviointikeskustelu **toteutetaan marras-tammikuussa, viimeistään viikkoon viisi mennessä luokilla 1. – 4. luokilla. 5. ja 6. vuosiluokan** väliarviointi annetaan syyslukukauden päätteeksi samoin periaattein kuin ko. luokkien lukuvuosiarviointi. Arviointikeskustelun kaltaiset oppilaan ja huoltajien tapaamiset ovat tavoiteltavia myös vuosiluokilla 5-6.

Arviointikeskustelun pohjana käytetään **Wilmassa olevaa lomaketta**, joka löytyy Wilman etusivulta kohdasta **ILMOITUKSET**. Valitse se, ja pääset arviointilomakkeeseen valitsemalla Siirry täydentämään arviointikeskustelua.

**Arviointikeskustelussa arvioidaan:**

**opilliset taidot, työskentelytaidot, käyttäytyminen.** Lisäksi lomakkeeseen on mahdollisuus kirjata muita huomioita.

**Huoltajilla on mahdollisuus arvioida lastaan Wilmassa olevalla arviointikeskustelulomakkeella ennen arviointikeskustelua.**

**Luokanopettaja tiedottaa aikataulusta.**

**Arviointikeskustelun vaiheet:**

1. Koulussa oppilas täyttää itsearviointilomakkeen sekä asettaa itselleen mahdollisia tavoitteita loppulukuvuodeksi. Oppilas tuo tekemänsä itsearviointilomakkeen kotiin, jossa se käydään vielä läpi huoltajien kanssa, ja oppilas palauttaa lomakkeen luokanopettajalle allekirjoituksineen ennen arviointikeskustelua.
2. Huoltajat kirjaavat Wilman lomakkeelle omat näkemyksensä ennen arviointikeskustelua (opilliset taidot, työskentelytaidot, käyttäytyminen sekä muut huomiot kuten esim. mahdollinen tuen tarve)

3. Arviointikeskustelu käydään koululla tai etänä sovittuna ajankohtana, jossa on mukana oppilas, huoltaja ja opettaja.

1. Arviointikeskustelussa tai arviointikeskustelun jälkeen opettaja kirjoittaa keskustelussa esille tulevat asiat arviointilomakkeeseen. Tämän jälkeen arviointikeskustelulomake tulostetaan oppilaan, huoltajan ja opettajan allekirjoitettavaksi.

Arviointikeskustelut ovat tärkeä osa kodin ja koulun yhteistyötä. Arviointikeskustelun tavoitteena on tukea ja edistää oppilaan oppimista ja kasvua. Arviointikeskustelussa keskustellaan oppilaan työskentelystä ja suorituksista, mutta katse on vahvasti tulevaisuudessa. Tavoitteena on luoda oppilaan oppimista tukevaa ohjausta.

Oppilaan asiat ovat keskustelun pääasia ja hänen ajatuksiaan ja mielipiteitään kuullaan. **Hyvin onnistuneena arviointikeskustelu on oppilaalle merkittävä oppimaan oppimisen tilaisuus. Erityistä huomiota kiinnitetään opiskelumotivaation tukemiseen.**